****

**R E P U B L I K A E S H Q I P Ë R I S Ë**

**MINISTRIA E SHËNDETËSISË DHE MBROJTJES SOCIALE**

**QENDRA SPITALORE UNIVERSITARE “NËNË TEREZA”**

**DREJTORIA E SHËRBIMEVE MBËSHTETËSE**

**SHPALLJE KËRKESE PËR DONACION**

Qendra Spitalore Universitare “Nënë Tereza” (QSUNT), është Institucion Shëndetësor Publik Kombëtar në shërbim të shëndetit të popullit, të cilit i siguron shërbim shëndetësor parandalues, diagnostikues dhe kurues sipas ligjeve në fuqi, i cili ka në fokus të aktivitetit të tij mbrojtjen e jetës, shëndetit fizik dhe mendor të pacientit dhe lehtësimin e vuajtjeve të tij, duke i ofruar një shërbim shëndetësor sa më cilësor dhe dinjitoz.

Me anë të kësaj thirrje, QSUNT dëshiron të kërkojë vëmendjen e publikut lidhur me mundësinë për të kontribuar në përmirësimin e shërbimit dhe ofrimin e ndihmës në rritjen e cilësisë së shërbimit ndaj pacientëve të hospitalizuar në QSUNT.

Nisur nga nevojat diagnostikuese të patologjive të veshit, ju bëjmë me dije mbi domosdoshmërinë dhe rëndësinë e mikroskopit klinik diagnostikues, që shërbimi O.R.L aktualisht nuk e disponon. Deri tani në rast nevoje është përdorur mikroskopi operator që ka problemet e veta lidhur me kohën e përdorimit. Për një ecuri sa më të mirë të punës në diagnostikimin e pacienteve, kemi nevoje të na mundësoni pajisjen me një mikroskop diagnostikues..

**QENDRA SPITALORE UNIVERSITARE “NËNË TEREZA”**